Terugslag vir Eskom beteken fase 2-beurtkrag later vandag | Netwerk24
Die kragverskaffer sê in 'n verklaring hy het verdere kapasiteit van die Medupi-kragstasie verloor.
"Ons het gisteraand Medupi 3, 4 en 5 verloor weens probleme met die hantering van steenkool en as. Dit is bo en behalwe die probleme met die vervoerband wat verlede Saterdag gebreek het," lui die verklaring.
Daar is dus 'n verdere tekort in kragopwekkingskapasiteit van 1 500 MW. "Ons gaan gevolglik ongelukkig fase 2-beurtkrag vir die grootste deel van die dag toepas."
Fase 1-beurtkrag gaan tot 12:00 geld om die impak op veral matrieks wat eksamen skryf te verminder, lui die verklaring.
"Daarna word fase 2-beurtkrag toegepas tot 23:00."
#POWERALERT 1Date: 18 October 2019Stage 2 loadshedding to be maintained for a greater part of today @SABCNewsOnline @News24 @SAgovnews @ewnupdates @Moneyweb @IOL @eNCA @SowetanLIVE @Fin24 @BDliveSA @BusinessLiveSA @TimesLIVE pic.twitter.com/4H5tPeCiBu
Eskom het laat Donderdag gesê fase 1-beurtkrag word van 09:00 tot 23:00 toegepas, maar die plan het intussen verander.
#POWERALERT 2Date: 17 October 2019Eskom stops loadshedding for today, however Stage 1 rotational loadshedding will continue tomorrow @News24 @ewnupdates @SAgovnews @SABCNewsOnline @IOL @eNCA @SowetanLIVE @TimesLIVE @BDliveSA @BusinessLiveSA @TheCitizen_News @Radio702 pic.twitter.com/rgvLE8UjZN
Beurtkragskedules is beskikbaar op Eskom se webtuiste: loadshedding.eskom.co.za of deur die kliëntedienssentrum te bel by 0860 037 566.